A kozkutak.hu adatkezelő kódjához nincs hozzáférésem, így azon nem tudok változtatni. Tudom, hogy a notes mező nem erre való, de több ezer kút esetén van ott olyan infó, ami a usereknek hasznos lehet. 

Pl. hiába van egy seasonal=yes kút bejelölve, attól még jó, ha valahogy tudjuk jelölni, hogy az már ki van nyitva, vagy nincs. Számos olyan bejelentés volt, hogy elvileg szezonális kutat nem nyitottak ki.. :/

Mit javasolsz, melyik mező lehetne az, amibe olyan leírást rakunk, ami a usereknek is plusz infó, tatósan megmarad és az OSM szabályainak is megfelel? Simán "description", vagy melyik? WIKI-ben nem találtam. 

Mondok egy példát: ha van egy működő kút egy kis faluban az OKT mentén, de útfelújítás miatt 1 hónapig nem hozzáférhető, azt hogy jelölnétek, hogy a user tudja, hogy ha másfél hónap múlva arra jár, akkor érdemes lehet mégis rápróbálni? És itt a kitikkadt túrázóra gondolok, aki kilométerekre van a másik kúttól, nem a falusi sarki kék kútra. Személyesen is jártam így, hogy egy faluban az egyetlen kút pont ebből az okból nem működött.